《三月二十五日过上洋十六保徐居士柯庄二首 其一》
元代·成廷圭

野水明春色，晴沙带汐痕。朱楼黄鸟日，青草白鹅村。

野老能分席，官军不到门。毋烦问渔艇，即此是桃源。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。